Kledis Rexho

Kledis Rexho: Violinisti Shqiptaro-Francez që përfaqëson kulturën Shqiptare në Francë

Kledis Rexho është një violinist shqiptaro-francezhttps://euronews.al/kledis-rexho-violinisti-shqiptaro-francez-qe-po-korr-sukses-ne-france/ me një karrierë të pasur dhe të larmishme në skenën muzikore evropiane. I lindur dhe rritur në Shqipëri, ai ka ndjekur një rrugë të veçantë dhe të suksesshme në muzikë, duke u bërë një nga artistët më të njohur shqiptarë që kontribuon në promovimin e kulturës shqiptare jashtë vendit.

Pasi përfundoi studimet e larta muzikore në Tiranë me rezultate të shkëlqyera, Kledis fitoi një audicion për t’u bërë pjesë e orkestrës filarmonike të Bosnje Hercegovinës. Kjo arritje shënoi fillimin e një karriere të suksesshme, por e ardhmja e tij nuk do të ishte në Ballkan. Vendimi për të vazhduar karrierën muzikore në Francë shënoi një hap të rëndësishëm për Kledisin, duke zgjedhur të studiojë me profesorë të mirënjohur të konservatorëve të Superiorë të Lyon-it dhe më pas të Parisit.

Që nga muaji shkurt i këtij viti, Kledisi jeton dhe punon në qytetin e Nice-s, ku është bërë pjesë e Orchestre Philharmonique de Nice. Si një violinist i talentuar dhe me përvojë, ai ka shoqëruar solistë të klasit ndërkombëtar, duke përfshirë emra të mëdhenj si Frank Peter Zimmerman, Nathalie Dessay, Renaud Capuçon, Ami Flammer, Olivier Charlier, etj. Ai ka performuar gjithashtu nën drejtimin e dirigjentëve të shquar si Paavo Jarvi, Neeme Jarvi, Emmanuel Krivine, Marek Janowski, Cristian Macelaru, dhe të tjerë.

Një nga momentet e tij më të rëndësishme të karrierës ishte publikimi i projektit muzikor të shoqëruar nga sopranoja franko-amerikane, Emilie Rose Bry, ku interpretuan së bashku “Margjelo-n” e kompozitorit të njohur shqiptar, Prenk Jakova. Ky interpretim i veçantë u realizua në gjuhën shqipe dhe frëngjisht, pranë kullës Eiffel në Paris, duke treguar në mënyrë të përsosur bashkëjetesën e kulturave shqiptare dhe franceze.

Së fundmi, Kledis Rexho ka marrë një rol të ri si drejtor artistik dhe ideator i projektit “Life and Music Concept”, i cili synon të ndërthurë muzikën, sensibilizimin qytetar, pedagogjinë dhe solidaritetin. Ky projekt inovativ është bërë pjesë e Shqipërisë me nismën “Violina e Paqes”https://businessmag.al/kledis-rexho-violinisti-qe-do-te-bashkoje-artin-me-turizmin-permes-violina-e-paqes/, një iniciativë e mbështetur nga Ministria e Kulturës së Shqipërisë, që synon të promovojë paqen dhe kulturën përmes muzikës.

Nëpërmjet veprimtarisë së tij artistike dhe përkushtimit ndaj muzikës, Kledis Rexho vazhdon të përfaqësojë me krenari kulturën shqiptare në skenat ndërkombëtare, duke ndërtuar ura të reja mes artistëve dhe audiencës në mbarë botën.

 Referime 

Kategoria:Biografi shqiptare
Kategoria:Muzikantë shqiptarë
Kategoria:Francezë